Logge

thumb|300px|Papirlogbog At logge vil sige at skrive i logbogen. Der er en papirlogbog i (næsten) alle cacher, som man skriver i for at dokumentere at man har været der. Derudover har alle cacher en online version på cachens side på geocaching.com.

Travel bugs og geocoins har også deres egen online logbog, som man skriver i hvis man finder den.

I logbøgerne skriver man typisk dato, geocachingnavn, hvilke bytteting man har taget og lagt og lidt om evt. ens oplevelser med at finde cachen. Cacheejeren bliver som regel glad, hvis man bruger lidt tid på at skrive om ens oplevelser: Det man skriver i loggen er hans eneste belønning for at have lagt cachen ud og vedligeholde den.

I små logbøger kan det være svært at få plads til at skrive ret meget, så der er en del forkortelser, som ofte bruges.

Typisk vil det man skriver i cachens papirlog være kortfattet, og det man skriver på nettet være en lidt længere beskrivelse.

Man skal også huske at skrive at man tager eller lægger en Travel Bug eller geocoin, da det for de efterfølgende kan være rart at vide. Husk ikke at skrive nummeret på den pågældende Travel Bug eller Geocoin i nogen log.

Se også

 * Vejledning til at logge en cache
 * Vejledning til at logge trackables (Hvordan du logger geocoins, travel bugs og Jeeps)
 * Logtyper